ময়মনসিংহ থিয়েটার বোমা হামলা

ময়মনসিংহ থিয়েটার বোমা হামলা ছিলো চারটি ভিন্ন সিনেমা থিয়েটারে একটি সমন্বিত বোমা হামলা যা ২০০২ সালের ডিসেম্বরে বাংলাদেশের ময়মনসিংহ জেলাশহরে সংগঠিত হয়। এতে ২৭ জন নিহত এবং ২০০ জন আহত হয়েছিলো। এই বোমা হামলাটি চালিয়েছিল জামাত-উল-মুজাহিদীন নামক ধর্মীয় জঙ্গিগোষ্ঠী।

পটভূমি
বাংলাদেশের সাতক্ষীরায় একটি সার্কাস ও সিনেমা হলে বোমা হামলার দু'মাস পরে এই আক্রমণটি হয়। অপরাধ দমন বিরোধী অভিযান অপারেশন ক্লিন হার্ট চলাকালে এই হামলা হয়েছিল। অপারেশন কাজে জড়িত সৈন্যরা পরে উদ্ধার ও প্রাথমিক চিকিত্সার কাজে জড়িত হয়। বিস্ফোরণের পরে বাংলাদেশের গাইবান্ধায় একটি বোমা পাওয়া যায়।

আক্রমণ
ঈদের ছুটির পরে এই হামলাগুলো হয়েছিল, হামলাগুলোর লক্ষ্য ছিলো দর্শকপূর্ণ চলচ্চিত্র প্রেক্ষাগৃহ (সিনেমা হল)। ২০০২ সালের ৬ ডিসেম্বরে ছায়াবাণী, অজন্তা, অলকা, পূরবী নামে চারটি ভিন্ন প্রেক্ষাগৃহে এক সাথে চারটি বোমা বিস্ফোরণ হয়।

বিচার
২০০৭ সালে, বাংলাদেশ পুলিশ এই অপরাধে তিনজনকে অভিযুক্ত করে। এই সময় তদন্ত থেকে ৪৩ জনের নামও বাদ পড়েছিল যাদের নাম তৎকালীন বিএনপির সরকারে সময় অভিযোগপত্রে যোগ করা হয়েছিল, তারা সেই সময়ের বিরোধী দল বাংলাদেশ আওয়ামীলীগের সদস্য ও সাংবাদিক ছিল। রাজনৈতিক প্রতিহিংসার কারণে তৎকালীন ক্ষমতাসীন বাংলাদেশ জাতীয়তাবাদী দল সরকারের আমলে তাদের এই ৪৩ জনের নাম যুক্ত হয়েছিল বলে দাবি করা হয়। ২০১৭ সালের তথ্যমতে, এই মামলার কোনও রায় হয়নি এবং ক্ষতিগ্রস্থরা কোনও ক্ষতিপূরণ পাননি।

প্রতিক্রিয়া
বাংলাদেশের তৎকালীন প্রধানমন্ত্রী খালেদা জিয়া বিরোধী দল আওয়ামী লীগকে দোষ দিয়েছিলেন এই মর্মে যে সরকারকে অস্থিতিশীল করার জন্য এটি ছিল তাদের (আওয়ামী লীগ) একটি পরিকল্পিত আক্রমণ।

তথ্যসূত্র

বিষয়শ্রেণী:বাংলাদেশে সন্ত্রাসবাদ
বিষয়শ্রেণী:বাংলাদেশে উন্নত বিস্ফোরক যন্ত্র বোমা হামলা
বিষয়শ্রেণী:বাংলাদেশে হত্যাকাণ্ড
বিষয়শ্রেণী:বাংলাদেশে ইসলামী সন্ত্রাসবাদ
বিষয়শ্রেণী:২০০২-এর ইসলামি সন্ত্রাসী ঘটনা
বিষয়শ্রেণী:২০০২-এ গণহত্যা
বিষয়শ্রেণী:বাংলাদেশের ভবনে বোমা হামলা
বিষয়শ্রেণী:২০০২-এ বাংলাদেশে খুন
বিষয়শ্রেণী:২০০২-এ চলচ্চিত্র মাধ্যম
বিষয়শ্রেণী:ময়মনসিংহ